Θέμα : «Ελεύθερος χρόνος»

*Πρόλογος*

 Παρά το γεγονός ότι η εντυπωσιακή τεχνολογική εξέλιξη είχε δημιουργήσει την εντύπωση πως ο ελεύθερος χρόνος του ανθρώπου θα αυξηθεί, μιας και πλήθος χρονοβόρων δραστηριοτήτων του παρελθόντος μπορούσαν πλέον να διεκπεραιωθούν ταχύτατα, η σύγχρονη πραγματικότητα διέψευσε τις προσδοκίες. Οι περισσότεροι άνθρωποι, και κυρίως όσοι εργάζονται στον ιδιωτικό τομέα, έρχονται αντιμέτωποι με εξαντλητικά ωράρια και ποικίλες υποχρεώσεις, που συρρικνώνουν τον ελεύθερο χρόνο τους.

*Κύριο Μέρος*

*1η παράγραφος*

Παραδόξως, αντιμέτωποι με την έλλειψη ελεύθερου χρόνου είναι και οι περισσότεροι έφηβοι της χώρας, λόγω της αδυναμίας του δημόσιου εκπαιδευτικού συστήματος να αντεπεξέλθει επαρκώς στο ρόλο του. Έτσι, μιας και η ποιότητα των παρεχόμενων μαθημάτων στα δημόσια σχολεία δεν επαρκεί για να διασφαλίσει στους μαθητές την απόκτηση πιστοποιήσεων στις ξένες γλώσσες και στους υπολογιστές, και εφόσον το δημόσιο σχολείο αδυνατεί να διασφαλίσει την επιτυχία των μαθητών στις εξετάσεις που το ίδιο διενεργεί, οι μαθητές είναι υποχρεωμένοι να παρακολουθούν φροντιστηριακά μαθήματα ξένων γλωσσών, υπολογιστών, αλλά και μαθημάτων της μέσης εκπαίδευσης. Μια παθογένεια που αφενός εκμηδενίζει τον ελεύθερο χρόνο των μαθητών και αφετέρου επιβαρύνει σημαντικά τον οικονομικό προϋπολογισμό των γονιών, εξωθώντας τους σε επιπλέον εργασιακές υποχρεώσεις προκειμένου να καλύψουν τα έξοδα των φροντιστηριακών μαθημάτων

 Απουσία ελεύθερου χρόνου για τους Έλληνες μαθητές-αιτίες:

 1. Αυξημένες υποχρεώσεις στο σχολείο(αύξηση τόσο του ωραρίου όσο και των διδασκόμενων μαθημάτων)

2.Προετοιμασία για την εισαγωγή στην ανώτατη εκπαίδευση ήδη από τις πρώτες σχολικές τάξεις(φροντιστήρια)

3.Πολλαπλές εξωσχολικές δραστηριότητες, ξένες γλώσσες, αθλήματα, ωδεία

*2η παράγραφος*

Αξιοποίηση ελεύθερου χρόνου από τους νέους:

1.Παθητική θέαση των προγραμμάτων της τηλεόρασης.  
2.Χουλιγκανισμός αντί για άθληση.  
3.Εμμονή σε εκτονωτικές μορφές διασκέδασης και μόνο (π.χ. μπαρ, κλαμπ).  
4.Χαρτοπαιξία, αλκοόλ, ακόμη και μορφές αντικοινωνικής συμπεριφοράς (π.χ. βία,  
εγκληματικότητα, ναρκωτικά).  
4.Βιομηχανοποιημένοι τρόποι εκμετάλλευσης του ελεύθερου χρόνου.  
5.Υπερκατανάλωση υλικών αγαθών ακόμη και στον ελεύθερο χρόνο, οπότε αυτός  
εμπορευματοποιείται και υποβαθμίζεται.  
6.Σύναψη επιφανειακών – επιδερμικών σχέσεων με τους συνανθρώπους μας.  
7.Ανάγνωση ευτελών εντύπων.  
8.Πλήρης αδράνεια στον ελεύθερο χρόνο. Στο όνομα της ανάπαυσης αρκετοί φτάνουν στο  
άλλο άκρο, την πλήρη παθητικοποίηση και απραξία, που μόνο δημιουργική δεν είναι.  
9.Απομάκρυνση από αληθινές μορφές τέχνης, επαφή μόνο με εμπορευματοποιημένες και  
τυποποιημένες μορφές καλλιτεχνικής έκφρασης, δηλαδή με μορφές μαζικής κουλτούρας.

Επίλογος